In Ramat Gan gibds an nochfoigevarein fon da Hakoah Wean. Schbüla de wo in da nazizeid de flucht noch Palestina glickd gwesn is, hom do de Hakoah Tel-Aviv (הכח תל אביב) grindd. De dressn homs fon da Weana Austria schbendiad griagd, desweng san de vareinsfoam bis heit violett. 1959 is de Hakoah Tel-Aviv med Maccabi Ramat Gan fusioniad wuan und haast heit Hakoah Amidar Ramat Gan FC. Schbünd dans heit in Ramat Gan. De Hakoah is zwamoe israelischa masta wuan, 1965 und 1973 und zwamoe köpsiega, 1969 und 1971. 2012 schbüns in da zweithextn israelischn liga.